Juomalaulu (Wadman)
Ma tahdon juoda päivät vimmassa
 Ja yöt ma tahdon nauraa naisten kanssa
 Niin eli Lemminkäinen saaressaan,
 Niin huutaa Salomokin saarnoissansa.
 Mi hyöty tuosta mulle kuoltuain
 Jos rikkautt’ oon koonnut vaivalla,
 Jos tulevaisuus kiittää urotöistä.
 Jos suurin oisin sotasankareista?

 Ei, juoda tahdon kunnes kaatunen
 Tilalle pehmeälle Liisan viereen;
 Sen syli kuin on lämmin, herttainen,
 Ei maailmakaan siellä muistu mieleen
 Aurinko käyköön suurta kulkuaan,
 Ei lumoa se mua loistollaan;
 Ma talikynttilän’ oon tyytyväinen
 Kun lysti on ja pullo täysinäinen!

 Kun kerran taivaan tulliportilla
 Tuo ukko Pietar’ multa kyseleepi,
 Elänyt oonko millä tavalla;
 Ei auta itku, kova koetteleepi;
 Vaan oven lyö hän seppo seljälleen
 Ja minut ottaa omaks lapsekseen
 Jos syntiä en ole tehnyt muuta,
 Kuin Liisaa suudellut ja pullon suuta.

bs. [B. F. Salonen]

Johan Anders Wadman
B. F. Salonen
Runot